La secretària tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el passat dia 10 de maig de 2017 que van dels números 187/2017 a 196/2017.
Totes les reclamacions que han estat interposades compleixen els requisits per a la seva admissibilitat provisional a tràmit excepte dues reclamacions que seran inadmeses per repetitives i perquè no es tracta d'una reclamació sinó d'una documentació presentada en fase d'esmena però mitjançant el formulari de reclamacions.
La presidenta pregunta a la resta de membres del Ple si han pogut consultar l'esborrany de l'acta pendent d'aprovació corresponent a la setzena sessió de la Comissió del dia 3 de maig de 2017.
Proposta de resolució d'estimació parcial de la 500/2017
El senyor Oriol Mir, ponent de la Proposta de resolució, relaciona els elements més destacats d'aquest procediment de reclamació que es va tramitar inicialment mitjançant mediació però que tanmateix, després de dues sessions va finalitzar sense acord de les parts.
El senyor Oriol Mir exposa el plantejament del cas i la fonamentació jurídica i els elements més destacats de tramitació que ha presentat.
Es debaten per part dels membres del Ple elements sobre la fonamentació jurídica d'aquesta reclamació i de la informació que és objecte de reclamació.
Tanmateix resten elements pendents de tramitació i per tant, la Proposta serà objecte d'anàlisi de la propera sessió del Ple.
Proposta de resolució de finalització de la Reclamació 517/2017 amb acord de mediació
La senyora Elisabet Samarra formula algunes observacions al text que seran recollides en l'elaboració del text final de la resolució.
Proposta de resolució de finalització de la Reclamació 90/2017 amb acord de mediació
La senyora Elisabet Samarra formula esmenes al text que seran recollides en l'elaboració del text final de la resolució.
Proposta de resolució d'estimació de la Reclamació 104/2017
El ponent de la Proposta de resolució, el senyor Manuel Ibarz, exposa els darrers tràmits que s'han dut a terme en relació amb aquest procediment que va ser objecte d'anàlisi pel Ple del dia 3 de maig de 2017.
Es debaten aspectes relatius a la tramitació i a l'objecte de la informació sol·licitada i es formulen observacions al text de la Proposta per part de la senyora Elisabet Samarra que seran incorporades en el text definitiu de la resolució.
Proposta de resolució de finalització de la Reclamació 120/2017 per pèrdua d'objecte
La senyora Elisabet Samarra, ponent de la Proposta de resolució, exposa els elements més rellevants de la tramitació d'aquesta reclamació que finalitza per pèrdua de l'objecte perquè s'ha lliurat la informació per part de l'entitat reclamada.
Proposta de resolució d'inadmissió de la Reclamació 121/2017
La ponent de la Proposta de resolució, la senyora Elisabet Samarra exposa el supòsit que concorre en aquest procediment que duu a la inadmissió de la reclamació.
El senyor Oriol Mir formula esmenes de caràcter tècnic al text, que seran incorporades per la ponent en el text definitiu de la resolució.
Proposta de resolució d'estimació parcial de la Reclamació 151/2017
El senyor Josep Mir, ponent de la Proposta de resolució, exposa els elements més destacats del procediment tramitat i sobre la informació sol·licitada.
Proposta de resolució de finalització de la Reclamació 154/2017 per pèrdua d'objecte
El senyor Josep Mir, ponent de la Proposta de resolució, exposa els elements essencials del procediment de reclamació i sobre la informació a la qual es demana tenir accés, de naturalesa urbanística.
A proposta de la senyora Elisabet Samarra i el senyor Oriol Mir es matisen algunes observacions que seran introduïdes pel ponent al text definitiu de la resolució.
Proposta de resolució d'inadmissió de la Reclamació 155/2017
La senyora Elisabet Samarra, ponent de la Proposta de resolució, exposa els elements més rellevants de la tramitació d'aquesta reclamació que s'inadmet, atès que allò que sol·licitava la persona reclamant no és informació pública.
Es retira de l'ordre del dia la Proposta de resolució d'estimació de les Reclamacions 156/2017 i 169/2017 atès que han estat aportats al procediment nous elements de tramitació i serà objecte de valoració en una propera sessió del Ple.
Proposta de resolució d'estimació de la Reclamació 162/2017
El ponent de la Proposta de resolució, el senyor Josep Mir, exposa els elements més rellevants del procediment i de la informació reclamada.
S'introdueixen matisacions al text a proposta del senyor Oriol Mir.
Proposta de resolució d'estimació parcial de la Reclamació 163/2017
El ponent de la Proposta de resolució, el senyor Josep Mir, exposa els elements més rellevants de la tramitació d'aquest procediment i sobre la informació que és objecte de reclamació.
Proposta de resolució d'estimació parcial de la Reclamació 170/2017
El senyor Josep Mir, ponent de la Proposta de resolució, exposa quin és el supòsit que es planteja en aquest procediment de reclamació en el qual es recorre la inadmissió per part de la Direcció General de Modernització de l'Administració de la Secretaria de Funció Pública de la sol·licitud d'accés i en el que s'acorda que la sol·licitud havia d'haver estat objecte de precisió a instància de l'administració i per tant, s'acorda retrotraure les actuacions a la fase de sol·licitud d'accés a informació pública perquè pugui ser objecte de concreció per part de la persona reclamant.
El senyor Oriol Mir proposa esmenes tècniques al text que seran incorporades pel ponent al text definitiu de la resolució.
La presidenta de la Comissió, la senyora Elisabet Samarra, comenta que ha estat notificada la Interlocutòria que resol el recurs de reposició interposat contra l'aixecament de la mesura cautelaríssima de suspensió de la Resolució de la Comissió relativa a la Reclamació 19/2017, sobre les retribucions dels directius i del personal fora de conveni de Transports Metropolitans de Barcelona, SA (TMB).
Tanmateix, cal tenir en compte que la Interlocutòria pot ser objecte de recurs de cassació davant el Tribunal Suprem i per tant, es resta a l'espera abans de dur a terme o publicar més informació sobre aquest procediment.